[{"text_idx": "#000000", "text": "Kolekto Montserrat Franquesa i Go\u0300dia"}, {"text_idx": "#000002", "text": "La pasintan 11an de septembro, okaze de la nacia tago de Katalunio, Barcelono spertis la plej grandan manifestacion de sia historio. Du milionoj da personoj lau\u0306 la organizantoj -1.5 miliono lau\u0306 la polico- manifestis por peti la sendependecon de Katalunio."}, {"text_idx": "#000003", "text": "La manifestacio komencig\u0302is je la 18a, sed kelkajn horojn antau\u0306e, la urbo Barcelono estis ja kolapsita pro homamaso. La 3.5 kilometra itinero estis tiel plena, ke manifestaciantoj devis iri ankau\u0306 lau\u0306 alternativaj stratoj. Tamen, plimulta homamaso simple ne sukcesis movig\u0302i."}, {"text_idx": "#000004", "text": "Temis pri popola alvoko kaj tial c\u0302ekape mars\u0302is neniu politikisto sed anoj de Nacia Kataluna Asembleo (ANC), kantistoj, j\u0302urnalistoj, aktoroj kaj aliaj homoj de la kultura medio."}, {"text_idx": "#000005", "text": "Sufic\u0302e malproksime de la manifestacia kapo, mars\u0302is reprezentantoj de kelkaj politikaj partioj (ERC, CiU, ICV-EUiA, CUP, SI, Rcat kaj kelkaj anoj de PSC sed ne nome de la partio). C\u0302iuj parlamentaj partioj estis krom hispandekstrisma PP kaj hispanisma C\u2019s c\u0302eestis la paradon. Alig\u0302is al la manifestacio nau\u0306 ministroj de la kataluna registraro inter kiuj estis la vicprezidanto de Katalunio Joana Ortega."}, {"text_idx": "#000006", "text": "Prezidanto de ANC, Carme Forcadell, diris al la j\u0302urnalistoj ke la organizantaro trovig\u0302is \u201ctute superita pro la situacio\u201d c\u0302ar la manifestacio, lau\u0306 s\u0302i, \u201csuperis c\u0302iun antau\u0306vidon\u201d. La manifestacia kapo apenau\u0306 povis mars\u0302i, kaj devis iri, helpitaj, lau\u0306 aliaj stratoj g\u0302is la Parlamento."}, {"text_idx": "#000007", "text": "Kiam reprezentantoj de ANC kaj de la Asocio de Sendependentismaj Municipoj (AMI) atingis la Parlamenton, tiam ili donis la finan manifeston al la parlamenta prezidanto, Nu\u0301ria de Gispert.\u2028 \u2028 \u2028Peto al la parlamentaj deputitoj por sendependig\u0302o"}, {"text_idx": "#000008", "text": "Prezidanto de ANC, Carme Forcadell, petis al la deputitaro de la katalunia Parlamento, ke ili komencu la procezon por atingi propran s\u0302taton. Forcadell ankau\u0306 petis balotojn en c\u0302iuj municipoj kaj diris ke, se la prezidanto de Katalunio, Artur Mas, kunvokas balotojn plebiscite, ANC subtenos. La prezidanto de la Parlamento respondis, ke politikistoj au\u0306skutos la popolan alvokon okazantan en la stratoj de Barcelono."}, {"text_idx": "#000009", "text": "La sekvan tagon, al prezidanto de Katalunio, Artur Mas, prelegis en Madrido pri la bezono ig\u0302i sendependa s\u0302tato. Unu tagon pli poste, ricevis reprezentantojn de ANC."}, {"text_idx": "#000010", "text": "La reagoj de la hispaniaj politikaj reprezentantoj estis modeste malkonsentaj kaj minacaj.\nTri tagojn poste, la prezidanto de Katalunio ricevis reprezentantoj de ANC. Lau\u0306dire, la kunveno estis kontentiga."}, {"text_idx": "#000011", "text": "Fine de la manifestacio, oni legis alvokon al la mondo en kelkaj lingvoj. La esperantan version legis Andreu Gesti\u0301, la plej juna membro de Kataluna Esperanto-Junularo."}, {"text_idx": "#000012", "text": "En la mesag\u0302o, Gesti\u0301 diris: \u201cKatalunio parolas al la mondo. Mi estas kataluno kaj mi diras al vi ke ni deziras, ke Katalunio ig\u0302u nova s\u0302tato en la mondo. Hodiau\u0306 komencig\u0302as paca kaj democratia procezo por igi Katalunion nova s\u0302tato en Eu\u0306ropo. Bonvolu subteni nia alvokon\u201d."}, {"text_idx": "#000013", "text": "Filmeto enhavanta la esperantlingvan alvokon de Andreu Gesti\u0301. Spektu la tutan plurlingvan alvokon al la mondo c\u0302e Vilaweb."}, {"text_idx": "#000015", "text": "Obert: Dimecres de 17 a 19h"}]